رحمن يا رحمن واسقي حياتي  السلام عليكم ورحمة الله وبركاته ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا ومن سيئات اعمالنا انه من يهده الله تعالى فلا مضل له
ومن يضلل فلا هادي له. واشهد ان لا اله الا الله وحده لا شريك له واشهد ان محمدا عبده ورسوله ثم اما بعد. اهلا وسهلا ومرحبا بحضراتكم. وحلقة جديدة من حلقات
اطفالنا والقرآن اه كنا في الحلقات اللي فاتت بدأنا في مسألة في غاية الاهمية وهي مسألة تفييم الطفل ازاي نقدر نفهم الطفل اللي عندنا؟ كنا اتكلمنا عن آآ اهمية الموضوع واتكلمنا عن وهم او زعم بيحصل في الموضوع
واتكلمنا عن بعض الطرائق استراتيجيات او الاليات ويمكن ضمناها شوية حديث عن سيكولوجيا وفسيولوجيا الفهم يعني حديث عن آآ علم نفس الفهم زي الطفل ممكن يفهم او يعني ما يتعلق بالمسألة دي. وفسيولوجيا الفهم يعني الفهم بيحصل ازاي
آآ يعني ويمكن انا بحاول ما اتعمقش شوية في مسائل علمية دقيقة يعني. لكن اهو على الاقل نجيب الخطوط العريضة اللي لعلها تساعد ان احنا نكون حتى فاهمين ما وراء الامر او ما وراء الحدث
وكنت في الحلقة اللي فاتت اتكلمت شوية عن مسألة آآ ان البشر انماط في التعلم يعني في ناس آآ كل واحد له طريقه وله مساره ويمكن دي الانماط الاشهر يعني اللي الناس بتتكلم فيها بس في النهاية يمكن نكاد نكون كلنا متفقين سواء اختلفنا او اتفقنا آآ في في
قالت اه ده نمطه ايه وده نمطه ايه وايه هي اعداد الانماط وانواع الانماط؟ آآ بعيدا عن الافتراق بس فيه لون من الاتفاق في ان اه في تباين ما بين الناس في طرائق الفهم
وفي المسارات اللي احنا بنسلكها علشان نفهمه. وبناء عليه برضه نقدر نقول بعيدا عن ذلك الافتراق. في نقطة اتفاق اه بالنسبة لنا في اطفال ان لا شك ان في مسارات متباينة لتفهيم الاطفال. طبعا ده بيحطنا قدام تحدي كبير. آآ يخلينا نقول طب يعني احنا عايزين حاجة تكون سهلة وسلسة
وبتأدي الغرض وفي نفس الوقت ما ترهقناش كتير في مسألة التفكير. فهل آآ ده المناسب او ده الانسب وكنت وعدت حضراتكم في نهاية الحلقة اللي فاتت ان انا هتكلم عن وسيلة او استراتيجية آآ هي فعلا تقدر تحقق اللي احنا بنتمناه ده او ننشده
ويمكن انا مش هقول حاجة جديدة قوي على على على اسماء حضراتكم بقدر ما انا هأكد على حاجات مهمة يعني انا اللي هقوله مش هكون مفاجأة ليكم يعني. لكن هو الى حد كبير آآ في بعض النقاط المهمة المتعلقة بالمسألة
لعلها آآ تكون آآ يعني مش هقول مفاجأة ممكن تكون جديدة شوية او محتاجة ان احنا نأكد عليها حد تاني الوسيلة الحقيقة الانجع اه والانجح في اه تفهيم الطفل هي القصة
ياه يعني وكأن البعض يقول تمخض الجبل او تمخض الجبل فولد فأرا. انت كل ده عشان تقول القصة. الحقيقة يمكن انا مش يعني مش هتكلم عن زي ما قلت مش هقول معلومة جديدة بقدر ما انا هأكدها على شوية حاجات مهمة لعل بعضها يكون جديد
القصة الحقيقة لما نيجي نبص هنلاقيها آآ هي تقريبا الاسلوب  الافضل لمخاطبة الانماط الثلاثة والاسلوب الافضل لاستيعاب كل انماط الاطفال في التعلم وتقريبا العزف على وتر كل مسارات الفهم لو صح التعبير
القصة بتنجح انها تؤدي المحتوى المعرفي او الرسالة المعرفية. وكمان بتأدي الرسالة الوجدانية وبتؤدي الرسالة المهارية بشكل هايل جدا يعني ما يسمى حاليا اللي هي اللي هو يعني لما حد بيحط منهج او بيحط محتوى آآ يعني بيطالبوه انه يراعي
اه ابعاد معرفية وابعاد وجدانية وابعاد مهارية. او يقولوا له اهدافك المعرفية واهدافك الوجدانية واهدافك المهاري. اه يرمز الى المعرفة. واتيتيود يرمز الى اتجاه او الوجدان. يرمز الى المهارة المهم يعني اه لما نبص على القصة اللي هي بتأدي الحقيقة ادوار هايلة جدا جدا. وفيه دراسات كتيرة قوي قوي معمولة عن مسألة القصة عند الطفل. في اقسام
في في بعض الجامعات او الكليات عن عن مسألة القصة بالنسبة للطفل فخلينا نقول ان القصة هتؤدي آآ المطلوب بالنسبة لنا في التفهيم بشكل هايل جدا وبشكل رائع جدا بس احنا محتاجين نطرح شوية تساؤلات
هو ليه القصة بتقوم بالدور ده؟ القصة الحقيقة يمكن من الحاجات الجميلة انها بتنجح في تجسيد الامور المعنوية محسوسة في صورة مادية ملموسة احنا بنجسد المعنى ده احيانا في صورة شخص بنجسد التصرف ده في صورة شخص
اه بنخرج من عالم لعالم تاني خالص من عالم الخيال لعالم الواقع اللي موجود قدامنا. اه القصة بطبيعة الحال اصلا بتشد الانسان اه هو بيبقى شغوف بان هو يعرف يعني مساحة التشويق فيها عالية جدا. اه مساحة جذب الانتباه عالية جدا. وخصوصا بالنسبة للطفل. ماشي
بتوصل الرسايل اللي احنا نريد ان احنا نوصلها. بس لي بقى شوية تعليقات او شوية كومنتات كده لو صح التعبير على مسألة القصة او القص للاطفال يعني يمكن اه بعضنا ما عندوش اه اهتمام شوية بمسألة القصة للاطفال
او ما عندوش اهتمام بقضية آآ صياغة القصة للاطفال. خلينا نقول دلوقتي ان في شوية حاجات مهمة متعلقة بالقصة آآ مبدئيا آآ انا عايز اقول ايه هي القصة عشان آآ لما اجي انا استعمل القصة كاسلوب لتفهيم الطفلة واسلوب آآ تعليمي لابد ان
تلاقي نفسك وانا عارف القصة ايه. هي القصة آآ لما نبص عليها المفروض فيها شوية اركان يعني فيها ابطال وفيها حدث اه بيحصل في مسرح زماني ومسرح مكاني. وشوية تفاصيل تانية مش هتخوض فيها. لكن بصورة اساسية من الاركان الرئيسية
في القصة هو ركن الحدث وركن الابطال. طيب وركن الحدث ده آآ ممكن نعريه احيانا عن الزمان نعريه احيانا عن المكان نعريه احيانا عن تحديد الانسان يعني ممكن ما نقولش ده مين بالزبط نديله كده اسم رمزي ممكن آآ نعريه عن الزمن ما نقولش في انهي زمن ممكن نعريه عن المكان ما نقولش في انهي مكان بالضبط
بس مش هنقدر نعريه عن الحدث اللي تم اه والفكرة اللي جواه ولا اقدر اعريه عن البطل لابد يكون فيه بطل. طيب فالقصة بتتميز بانها اه يعني هي لها يعني علاقة بالاشتقاق اللغوي من ناحية قص الاثر
تتبع الاثر آآ قالت لاخته قصيه يعني تتبعي اثره. القصة او بيبقى فيها احداث متعاقبة. يعني حدث على اثر حدث على اثر حدث يعني بيبقى مش مش نموذجي قوي ان احنا نقول على حدث واحد ان ده قصة. لكن في الغالب القصة فيها تعاقب احداث. تمام
القصص طبعا بتتباين وبين قصص قصيرة وقصص طويلة ويعني بعض الحاجات اللي هي ايه ده مش مجال الخوض فيها يعني. المهم فانا طبعا ما يجيش واحد يقول اه طفل ايه على فكرة ده فلان قابله وقال له كزا آآ وحكى له كل التفاصيل ويقول له دي قصة يعني. لما نقول
قصة يبقى احنا عندنا حدث او احداث متعاقبة بتم حدثها على اثر حدث على اثر حدث وفي ترابط ما بين الايه؟ الاحداث دي مش حاجة في جانب وحاجة في جانب تاني
لازم الابطال يكونوا واضحين وحاضرين ولازم يكون واضح عندي الهدف بتاع القصة او مفهومها او احنا عايزين نوصل ايه بالضبط. تمام طيب ليه لما لو قلنا كده قصة انا بنبه بس على على حاجة مسلا في القصص وهي مهارة القص
يعني كتير جدا ممكن تبقى القصة مشوقة جدا والقصة هايلة جدا واحداسها رائعة لكن احنا لان ما عندناش مهارة القص. فلما نيجي نعرض القصة دي بنعرضها بشكل مش جزاب بشكل
ما بيشدش انتباه الاطفال ومش بيفهمهم. بداية احنا بنحب ان احنا نهيئ الطفل لقصة بان احنا عندنا قصة جميلة قوي او هايلة ايه رأيك نحكي القصة ولا ما نحكيهاش؟ ودي من الحاجات المهارات المهمة برضه في التعليم ككل. ان انا اطرح على المتعلم الامر واه واشوف رأيه
وهل هو فعلا عايز او مش عايز او مستعد او مش مستعد؟ ام معنى ادق بقيس مساحة استعداده فايه رأيك عندنا قصة جميلة جدا جدا جدا ومسلية وبتاع تحب نحكيها؟ اه اه اه احنا بنحب القصص كده بدأنا نهيئه للي جاي
واحنا بنحكي الاحداس بتاعة القصة نحاول كما لو كنا آآ بنحكيها بصوتنا. وكما لو كنا بكلماتنا بنرسم احداث. يعني انا تساءلت يوما ما قلته وليه القصص القرآني اه مش مصور
لان الحقيقة كل ما يعني انا في رأيي ان كل ما ابداعية الشخص ازدادت جدا في في مهارته في القص يرسم لنا صورة لدرجة ان احنا ما نبقاش محتاجين نشوف صورة
يرسم الصورة بشكل هايل جدا لدرجة ان كل كلمة من كلماته وكأنه بيخط خط وكل جملة من جمله وكانه بيرسم جزء من المشهد اللي انا بشوفه اصلا بعيني هو كانه بيصور لي يعني بالكلمات
بيصور لي احداث ومشاهد كأنما اراها بعيني يعني كأنما اراها بعيني. الحقيقة الخاصية دي خاصية هايلة جدا جدا في خطاب القرآن كله خطاب القرآن آآ عجيب لانه ده خير الكلام كلام الرب سبحانه وبحمده
عجيب في قصة ان هو تشعر ان الخطاب القرآني كأنه بيرسم لك قصة بيصور لك الاحداث كأن انت بتشوفها آآ يعني فول اتش دي لو صح التعبير. يمكن حتى آآ النبي صلى الله عليه وسلم في
الصحح الشيخ الالباني كان يقول من سره ان ينظر الى القيامة كانها رأي عين فليقرأ اذا الشمس كورت واذا السماء فطرت واذا السماء انشقت وسورت هود الشاهد ان هنا النبي صلى الله عليه وسلم بيؤكد فعلا على ايه؟ على فكرة ان الخطاب القرآني اصلا في خاصية ان انت وانت بتقرا
كأن انت شايف وده طبعا من من عظمة وروعة هذا الخطاب وجمال هذا الخطاب ان انت تشعر فعلا كما لو كنت انت مسلا وانت بتقرأ قصة سيدنا يوسف تشعر ان الكلمات كانها بترسم لك صور. تشعر كما لو كنت انت شايف الاحداث دلوقتي
ده من براعة القص زاته من براعة اسلوب القص. ومن ومن عزمة اسلوب القص ان انت بتحس بكده اه ولذلك لما نيجي اه احنا النهاردة نقص من الضروري ان انا وانا بقص انا اكون مراعي كأنما ارسم صورة او اه انا كاني
بوصف مشهد قدامي للطفل. فطفلي فعلا يتشد معي ويجذب وكأنما يرى بعينه ويمكن ده اصلا يمكن المسألة دي مسألة ان انا اسمع كلام فالكلام ده بنترجمه لصورة والصورة دي قاعد اتخيل فيها وفي ابعادها وما يتعلق بيها
الحاجة دي مهمة جدا ومهارة مهمة جدا لدرجة ان في بعض الناس دلوقتي او العلما بيتكلموا في قصة ان الحاجات المصورة دي هي يعني اجهضت عند الاطفال قدرات مهمة جدا في مسألة التخيل وفي مسألة الابداع يعني او
يعني آآ ان هو يعمل حاجة مش تقليدية. تمام المهم الشاهد ان القص القرآني كده وكل انا مهارتي في القص ما اقتربت من من من طريقة القرآن في القص كل ما انا اه الحقيقة اه
يعني كانت القصص بتاعتي مؤدية للغرض اللي انا آآ عايزه من القصة دي اه بنبه برضو اه على مسألة الايه التشويق واه واثارة اه الانتباه آآ يعني مثلا احنا بنحكي قصة قصة وراح وعمل ودى طب يا ترى بقى هيحصل ايه؟ تعالوا نتخيل كده ايه اللي ممكن يحصل؟ نتوقع
بالزبط ايه اللي هيحصل؟ مسلا احنا بنحكي قصة سيدنا سليمان وهوبا راح سيدنا سلمان الفارسي وبعدين لقى كزا طيب يا ترى بقى هيعمل ايه؟ الراجل دلوقتي مات يا ترى هيكمل
كمل واللي مش هيكمل هيروح واللي مش هيروح. تعالوا نتوقع مع بعض يا ترى ممكن يكون راح ولا ممكن؟ مسألة انك توقف وتعمل تشويق للحدث اللي جاي ان هو منتظره
وان انت برضو تعمل كاميرا لو كان كده اشبه بايه؟ او مراجعة للي عدى كله تاني تمكنه وبعدين تكمل. انا باكد على الحاجات يعني في مهارات القص انها مهمة جدا برضو في التفهيل
طيب آآ من من الحاجات المهمة برضه ان انت مناطق العظات والعبر لما تيجي عندها تأكد عليها جدا يعني مثلا لما تيجي لسلوك كويس هو لأ هو بيبحث عن الحق ولانه بيبحث عن الحق يعني آآ انت تأديها بشكل مختلف
من ناحية الانفعال الوجداني ومن ناحية حتى نبرات صوتك ومن ناحية لغة الجسد بتاعتك. آآ يعني عشان كده انا باقول ان هو هو اللي القصد ده مهارة مش مش مجرد برضه ان واحد بيحكي وخلاص. وهي مهارة برضه تتعلم. يعني انا ممكن كاب او حريق كام او انا كمعلم او حضرتك كمعلمة
احنا نقدر يعني نتعلم المسألة دي. آآ ومن الضروري جدا ان الانسان يستخدم آآ يعني لغة جسده. آآ يستخدم نبرات صوته آآ يستخدم الحاجات دي في انه يوصل الفكرة اللي هو عايز يوصلها
طيب من الحاجات المهمة برضو اللي هو بقى الاخذ الفيدباك يعني انا بعد ما خلصت القصة ان لابد ان انا اخد الفيدباك بتاعته يعني ايه اخد الفيدباك بتاعته؟ يعني انا آآ اشوف هو ايه اللي خرج به من القصة
ايه اللي خرج بيه من القصة؟ ازاي؟ يعني المفروض ان القصة دي هو كان فيها مجموعة من المعلومات فاحنا بنقول على يعني نوع من الاسئلة يتم بعد القصة بنسميه احنا احيانا في المتدبر الاسئلة التمكينية ان انا بمكن الافكار او المفاهيم اللي هو
اتعلمها وبسأل عليها تحديدا. يعني بقول مسلا هو ليه عمل كزا علشان خاطر المعلومة الفلانية؟ هو مين اللي المفروض يبقى كزميل خيركم؟ اللي هو كزا كزا كزا كزا طيب وفي نوع تاني من الاسئلة احنا بنحب نسميه الاسئلة الاسقاطية
يعني ايه الاسئلة الاسقاطية ان من الضروري جدا عشان نقيس هو استفاد ولا ما استفادش نعمل له عملية تقمص. يعني هو تقمص الشخصية دي لو ان انت مكان البطل ده
وتتصرف ازاي في الموقف الفلاني طب البطل الفلاني اخطأ لو انت كنت مكانه وآآ جات لك فرصة تانية هتتصرف ازاي طب البطل الفلاني هو ما شاء الله تميز وكلام من ده انت لو مكانه في الغالب في رأيك ايه نقاط ايه الحاجات اللي كانت سبب في انك تتميز التميز ده
ده بنسميه الاسئلة الاسقاطية ان انت اه كانك اسقطت عليه القصة وانت هو توهم نفسه في داخل القصة دي وهو هيتصرف ازاي وهيعمل ايه بالضبط. والكلام ده الحقيقة كان اشار اليه شيخ الاسلام ابن تيمية في آآ اكتر من آآ من مرة وخصوصا في مسألة القياس. ان احنا بيقول ان العملة اللي تساعدنا
جدا الاستفادة بالقصص نحن نقيس الحال بالحال والمآل بالمآل. ان انا اقيس حل حالة الشخص ده اللي انا مذكور في القصة بحالتي انا. واقيس مقاله وده اللي القرآن اتكلم عنه في او يعني في مصطلح جميل قوي اسمه مصطلح العبرة
لان اصلا اصل كلمة العبرة من العبور. ان هي واحد عبر من الضفة دي للضفة دي. فكده يعني عبر المنطقة دي اسمه عبور. فهي العبرة ببساطة ان الفكرة اه او المفهوم ده اه او النقطة اللي احنا عايزين نوصلها حضرتك بتعمل لها عملية عبور من عند بطل القصة لك انت شخصيا
فتبقى اولا انت اكدت على العبرة واستخرجتها وفهمتها دي مرحلة اللي بنسميها العبرة العقلية وتيجي واخد العبرة دي وتمشي بها علشان خاطر تيجي منزلها على نفسك وتشوف انت فين من الكلام ده انت بتعمله ولا ما بتعملوش لو عملته هتستفيد ايه لو ما عملتش هيحصل ايه ؟ فيحصل في قلبك اعتبار
اعتبار بالايه؟ بالحالة اللي انت شفتها. اعتبار بالحال واعتبار بالمآل. وده اللي بنسميه العبرة القلبية. فالاعتبار ده بيتم على مرحلتين انك تستخرج العبرة نفسها وبعدين ان انت اه تسقطها على نفسك وتتفكر في حالك وتتفكر في المقال ده لو كنت انت فيه تشهد الحالة دي لنفسها لو انت كنت مكانه وتشوف بقى ايه الاثر اللي
هو المفروض هيحصل لك انت او انت نفسك في حالة مشابهة تشوف انت هتعمل ايه. المهم فانت من الضروري هذا اللون من الاسئلة عشان خاطر انت تشوف وصلت الفكرة للولد ولا ما وصلتش هو فهم ولا ما فهمش. آآ من الحاجات المهمة قوي برضو اللي بنأكد عليها
دايما لما نيجي نقص القصص السؤال عن يعني آآ ابرز ما ينبغي عليه فعله او آآ العبرة الرئيسية اللي هو خرج بيها يعني لما ممكن انت حضرتك قدامك طريقتين. الطريقة الاولى ان انت تسأله
اه استفدت ايه والحقيقة كلمة استفدت ايه دي؟ يعني كلمة ايه آآ واسعة شوية في الغالب هي ما بتبقاش آآ اه محددة في نطاق معين. فتقول له استفدت ايه؟ ممكن يقول لك والله استفدت كزا. استفدت كزا. ممكن يقول لك حاجة معرفية
بيقول لك حاجة وجدانية يقول لك حاجة مهارية في اوقات انت هدفك من قصة وصل شوية معلومات فممكن تقول له ايه اكتر معلومة انت استفدتها من القصة دي فتكون محدد الى حد كبير. يعني هي الاسئلة دايما يا جماعة بتنقسم لنوعين. فيه وفيه
اه في اسئلة مفتوحة واسئلة مغلقة. الاسئلة المفتوحة دي اللي هو استفدت ايه من القصة؟ استفدت ايه دي؟ هو ممكن يقول اي حاجة. احنا عايزينه يقول اي حاجة. اي انطباع وصل له سواء كان
معرفي او وجداني او مهاري اي حاجة بيقول لكن السؤال الكلوز انا في الغالب بخليه يتحرك في نطاق محدد. فاقول له قل لي اكتر معلومة انت استفدتها من القصة دي
لما اقول له قل لي انت شعرت بايه؟ ايه اللي حسيت به؟ مش معلومات ولا حاجات المفروض تعملها. حسيت بايه؟ لما اه سمعت القصة دي او شفت القصة دي بسأل عن الشق الوجداني او اقول له ايه ابرز ما ينبغي عليك فعله؟ انت شايف ان ايه اكتر حاجة المفروض تعملها بعد ما انت ناوي تعمل ايه بعد ما ما سمعت القصة دي او
وقريت القصة دي الحقيقة دي حاجة مهمة جدا في في قياس اثر القص اللي حصل مني والنقطة الاهم بالنسبة لي هي قياس الفهم يا ترى هو فهم القصة فعلا وما فهمش القصة واسرته الافكار دي ولا ما وصلتوش الافكار دي؟ اللي انا عايز اقوله حصل ولا ما حصلش
طيب من الحاجات برضو اللي احنا بنأكد عليها يعني انا كده باكد على في حاجات في مهارة القص ان انا نفسي آآ احاول آآ زي ما قلنا يكون اسلوبي جزاب في تشويق آآ اسأل بعدها. باحاول ان انا برضو آآ استعمل الفاظ
قريبة منهم قرب لهم الالفاز وابسطها لهم على قد ما اقدر. آآ بحاول ان انا آآ دايما اخلي الموضوع آآ آآ يعني يعني بيئة ممكن نقول نشطة شوية. طب تتوقع هيكون ايه؟ ومحمد هيقول لنا بقى لو كان كزا يعني آآ من الحاجات المهمة برضو ان انت لو
انت عندك مهارة تقمص شخصية الابطال. يعني مثلا وانت بتحكي فتقول ايه فهو ثقافة لا آآ قابل جده فقال له يا بني اين انت من كذا فمثلا فقال له الولد انني هنا في هذه المنطقة
قدرتك حتى على على تقمص الشخصيات نفسها من ناحية آآ اه نبرات الصوت من ناحية اسلوب الاداء ذاته ده مهم جدا في اه ان القصة نفسها تضفي عليها جو من الايه
من من الجاذبية ومن الاهتمام من الطفل اللي هو بيسمع حضرتك او بيتابع حضرتك. تمام يعني دي شوية حاجات كده في مهارة القص. لما نيجي نتكلم بقى على مهارة تانية مهمة. يعني كده دي ان انا عندي قصة والمفروض القصة دي بتوصل فكرة على سبيل المسال انا عايز
ازا فهم ابني فكرة عن الامانة بحاول اشوف قصة عن الامانة واحاول ان انا اوصل له القصة دي. زي ما قلنا اشرحها له او اقصها عليه. انا قلت بس ابرز الحاجات وطبعا يبقى في حاجات ايه؟ آآ تانية يا كتير. آآ مم خليني بس انبه على حاجة كده صغيرة يعني. آآ يمكن هي لها علاقة بالصياغة برضو بس هي خلينا
قل اه انها مهمة في مهارة القصر ان مش عايزين اه نفرط في تفاصيل لا طائل من ورائها. يعني من الحاجات اللي بتميز القصص القرآني والمكانة حديثا يفترى ان هي مش قصص اللي هي ايه
اه كلام وتفاصيل ما لوش لازمة ما لهاش لازمة. لأ. دايما في تي احداث بس الطي ده ما بيؤثرش على النسيج العام للقصة وفي مساحة دايما بتترك لخيال السامع ان هو يشوف طب يا ترى ايه اللي حصل في المنطقة دي في الغالب هيكون كزا. ده من روعة الصياغة بتاعة القصة ان انت بتترك له مساحة لخياله محددة
برضو يعني في الغالب ما يفكرش خارج النطاق ده. ان طب هو ما قام نام النهاردة فالمفروض بتحكي على حاجة حصلت الضهر. فهو قام وحصل وحصل وحصل انا حطيته في نطاق محدد هو متروك فيه الخيانة. انما بقى الامعان في التفاصيل الزائدة بشكل يعني وصفي ممل
وتخرج وتقعد تتكلم في حاجة تانية في الحقيقة ده مش بيبقى آآ مناسب الى حد كبير وبيذهل عن الفكرة الرئيسية والعبرة الرئيسية من الحاجات المهمة برضو يعني الشيء بالشيء يذكر ان لما نختار للاطفال قصص احنا ممكن نختزل بعض الاحداث علشان نركز
شوية على ان الكلام ما يكونش طويل. يعني الاطفال الى حد كبير بنقول دايما يعني في المتوسط ان هم قصصهم بتبقى سبع مشاهد  فالقصة الطويلة قوي اللي هي من باب الروايات وغير الروايات الطفل ربما يفصل منك في النص اصلا
اه برضو من الحاجات المهمة اه ان انت ما تدخلش العبر في وسط القصة عشان ما تملوش يعني مثلا في بعض الناس ممكن تقص بالطريقة التالية. تحكي مسلا آآ جزء وتقول ايه؟ طب هو عمل كده ليه؟ عشان كزا
كزا كزا كزا وشفت بقى لما نعمل كزا يحصل ايه وشفت كزا يعني ما تقطعش تسلسل الايه الاحداث ولا تفقد القصة رونقها لان هي لو لو مشت بشكل كويس هيبقى لها وقع هايل جدا على النفس هتبقى انطبعت في في ذاكرة الولد وانطبعت في في قلبه ولزلك انت
حضرتك مثلا تعال النهاردة عشان نبقى واقعيين لو انت آآ عايز توصل لابنك مسلا معلومات في عشر سطور المعلومات اللي في عشر سطور دول انت اقعد قلهم له واحكيهم له النقطة الاولى الثانية الثالثة. وحفظهم له لبكرة. وتعال النهاردة قلهم في وسط قصة على لسان الابطال
في وسط احداث معينة وايه اللي حصل وتعال بعد ما تخلص القصة قل له احك لي القصة دي. هيحكي لك القصة بحذافيرها يدوب بس ممكن يسقط منها حدث حدثين ويبقى هو قال اللي انت يعني عايزه ووصل للي انت تريده بشكل هايل جدا وبشكل جميل جدا يعني بقول حتى وهو بينطبع في
ذاكرته اصلا يعني مش فكرة بس سهولة ويسر وجمال العملية التعليمية او عملية الفهم لأ ده هو يعني فورا للتو في التو واللحظة بينطبع الكلام ده في ذهنه وخلاص بتبقى قصته خلصت على كده في مسألة حتى لو انت كمان عايزه يحفظ الاحداث دي
طيب ده الى حد كبير ما يتعلق بمهارة القص طب انا عايز ابني قصة او اصوغ قصة اه ايه الحاجات اللي انا ينبغي اراعيها لما احب ابني قصة او اصوغ قصة للاطفال
زي ما قلت من شوية من الحاجات اللي لابد نراعيها من ناحية مسلا القصة دي هيبقى طويلة قصيرة ايه بالضبط؟ قلنا يفضل انها تكون يعني مم مش طويلة قوي اللي هي مسلا قصة معمولة في آآ آآ يعني في عشرين كتاب في مسلا آآ متين صفحة ولا تلتمية صفحة
طيب ولو اضطريت ان القصة تكون بالطول ده يفضل انها تكون فصول ومشاهد يعني فصل او مشهد وبينفصل والمشهد ده بينتهي عنده حاجة معينة. ويبدأ فصل او مشهد جديد انما النزام بتاع الروايات اللي هو رواية يعني وعلى طول والاحداس وانت يعني بتقرا آآ في الصفحة رقم تلتمية دلوقتي ولا رقم متين وعشرين واولها هناك مش عارف ايه
في الغالب ده الطفل بيفصل فيه وخصوصا لما يكون سنه صغير ويفضل ان احنا نقول نكون او حول سبع مشاهد كده آآ ممكن بعض القصص بيبقى فيها بعض التفاصيل المثيرة او الجذابة ما فيش مشكلة ان انت تهتم
طيب ده من ناحية الكم زاته؟ طيب آآ من ناحية استعمال الكلمات. يعني طبعا احنا يعني البلاغة البعض بيعرفها بانها ايصال المعنى باوجز لفظ ان انا اوصل المعنى باوجز لفظ
اه الكلام ده الحقيقة ممكن ما يكونش مناسب مع الاطفال اوي. يعني الاطفال هم ما بيحتاجوش العبارات البليغة الرصينة اه الملغمة  الرمزية يعني في بعض الناس عندهم قدرة هايلة على ان يتكلموا او يكتبوا بشكل آآ
رمزي او في تلغيز فيقعد الشخص كده يتأمل في الجملة يفهمها الله هايلة جدا او جملة واحدة ممكن تكون جمعت افكار كتيرة قوي الاطفال الحقيقة مش كده الاطفال اا محتاجين لو صح التعبير او لغة بسيطة لغة سهلة
ما فيهاش التعقيدات البلاغية والجملة بتاعة ايه والاستعارات بتاعة الاستعارة المكنية والتشبيهات هو محتاج عبارات مباشرة جدا عبارات يعني يعني مش معنى ان احنا هنستخدم لغة بسيطة انها تبقى لغة ركيكة. لأ ممكن نستخدم الفاظ محترمة لغويا. لكن ما يكونش فيها التلغيز
او فيها لاختصار الاطفال يعني الاصل البسط. ان يعني انت ما تفترضش ان هو لأ هو طفل وهيفهمها عشان كزا. يعني مرة كنا بنعد كرتون للاطفال فكان اللي بيعد الكرتون يقول لأ طب ما احنا كفاية نكتفي بدي لأ هو الطفل يعني لا سيما ان احنا لازم نفرق ما بين آآ القصص التشويقي آآ
او قصص التسلية وقصة تعليم القص التعليمي هو اشبه بوعظ. فلذلك لابد وكأن البطل يكون بيعظ او البطل بيعلم فبناء عليه ان انت لأ بتحتاج تقول حاجات وتفصل حاجات وانت عايز توصل رسائل معرفية معينة من خلال هذه القصة
التي تقصها او تقصها فبناء عليه انت مش هينفع فكرة ايه انك تقول والله لأ كفاية هنا واختزل في الاحداس وهو هو هيفهم زي مسلا المشاهد الدقيقة او الدقيقتين او
التلاتة اللي بتتعمل مسلا للكبار اللي هو خلاص ممكن بتصل له الفكرة بسهولة. فلازم تعمل حسابك في اللغة اللي انت بتستعملها انها تكون لغة بسيطة. لو انت هي كده من دماغك انت او من بناء عقلك لا بأس ان انت ممكن تستخدم فيها لغة كمان لغتك العامية مسلا في مصر او اللغة الدارجة مسلا في المغرب يعني ايه ممكن تستخدم
لغتك لا بأس لان كده كده هو هدف اللغة اللغة دي وعاء للمعنى وربنا يقول وما ارسلنا بالرسول الا بلسان قومه ايه؟ ليبين لهم. يعني اصلا ليه ربنا بيرسل الرسول بلسان قومه؟ ليبين لهم
فالهدف البيان هدف حصول هذا البيان يعني في اوقات كتير بنيجي على الفكرة الرئيسية في خدمة فكرة ثانوية يعني لا شك ان مسألة آآ آآ ان الولد يكون عنده اللغة تمام ومنضبطة وكويسة وآآ وانه يحب الفصحى. ده مقصد احنا طبعا
يعني لا نماري فيه وبالعكس احنا ننشده ونتمناه جدا. بس اه اه في اوقات بنهتم بالمسألة دي على حساب ان هو مش هيفهم كويس او مش هيوصل المعلومة كويس فانا مش عايز اجي على دي فانا ممكن اعمل كده ان انا اقولها له بلغة بسيطة ممكن بعد كده اقرأها معه بالفصحى وممكن اكتبها له بالفصحى لا بأس
بس مش عايزين اه يعني يعني نضيع الفكرة الرئيسية في مواجهة فكرة هي قد تكون ثانوية في الموطن ده انما لو في موطن اخر وموطن تعليم لغة هي فكرة رئيسية بصورة اساسية
فاللي اقصده ان انت هنا لما تستخدم لغة يا ريت تكون لغة بسيطة آآ لغة برضه اللي هو الطفل زاته لو يعرف يقرأها اه هو يقدر يفهم من نفسه ولذلك كانوا يقولوا اللي اللي يكون قادر على انه يقنع طفل ست سنوات او تسع سنوات بفكرته يبقى قادر انه يقنع بها العالم كله. اللي عنده اللغة اللي آآ
او الطريقة او الاسلوب اللي يصل به لطفل ست سنوات او تسع سنوات يقدر يصل للعالم كله ان شاء الله طيب دي المهارات يعني دي بعض كده المهارات او لبعض الامور التي ينبغي ان تراعى لما نيجي نقص او ننشئ قصة آآ لا يزال طبعا في الجعبة مهارات اخرى ان شاء الله
نتحدث عنها لكن آآ الوقت مش هيتسع النهاردة. فان شاء الله رب العالمين نتحدث عنها في الحلقة القادمة. اقول قولي هذا واستغفر الله لي ولكم. وجزاكم جزاكم الله خيرا ودمتم بخير والسلام عليكم ورحمة الله وبركاته
رحمن يا رحمن
